ΓΡΑΠΤΗ ΕΡΩΤΗΣΗ E-1625/99

υποβολή: Esko Seppnen (GUE/NGL) προς την Επιτροπή

(15 Σεπτεμβρίου 1999)

Θέμα: Παγίδευση τηλεφωνικών συνδιαλέξεων

Εχει καταρτισθεί ειδική δέσμη μέτρων σχετικά με τις εσωτερικέςποθέσεις ενόψει του έκτακτου Ευρωπαϊκού Συμβουλίου στην Tampere. Θα εξετασθεί άραγε κάποιο από τα έγγραφα που παρήγαγε η Επιτροπή για τη συνεδρίαση αυτή, ιδιαίτερα όσον αφορά π.χ. τη νομιμοποίηση της παγίδευσης των δορυφορικών τηλεφωνικών κλήσεων και των επικοινωνιών μέσω Διαδικτύου, στα πλαίσια της διαδικασίας απορρήτου μετά τη συνεδρίαση, ή θα δημοσιευθούν όλα τα έγγραφα της αντίστοιχης σφαίρας δραστηριότητας μετά το πέρας της συνεδρίασης;

Απάντηση του κ. Vitorino εξ ονόματος της Επιτροπής

(25 Οκτωβρίου 1999)

Η Επιτροπή δεν συντάσσει κανένα έγγραφο, εμπιστευτικό ή μη, που να αφορά τη μαγνητοφώνηση των δορυφορικών τηλεφωνικών συνδιαλέξεων ή των επικοινωνιών μέσω Διαδικτύου, ενόψει της προετοιμασίας του Ευρωπαϊκού Συμβουλίου του Τάμπερε. Το μόνο έγγραφο που συνέταξε η Επιτροπή για το Ευρωπαϊκό Συμβούλιο του Τάμπερε είναι ένα ενημερωτικό σημείωμα (SEC(1999) 1518) για την προετοιμασία αυτής της ειδικής συνόδου του Ευρωπαϊκού Συμβουλίου που θα είναι αφιερωμένη στη συζήτηση για την ανάπτυξη της Ένωσης ως χώρου ελευθερίας, ασφάλειας και δικαιοσύνης. Η επιστολή που έστειλε στις 23 Σεπτεμβρίου 1999 ο πρόεδρος Prodi στον πρωθυπουργό Lipponen είχε ως βάση αυτό το σημείωμα. Η Επιτροπή εργάζεται σε αυτό τον τομέα, όπως και στους άλλους, με τη μεγίστη δυνατή διαφάνεια και θαπάρξει ανταλλαγή απόψεων με το Κοινοβούλιο τόσο για την προετοιμασία όσο και για τα αποτελέσματα του Ευρωπαϊκού Συμβουλίου του Τάμπερε.

Σε ό,τι αφορά το θέμα της παγίδευσης των τηλεπικοινωνιών η Επιτροπή επιθυμεί να παραπέμψει το αξιότιμο μέλος του Κοινοβουλίου στη συζήτηση που διεξήχθη στο Κοινοβούλιο στις 6 Μα ου 1999 επί της έκθεσης Schmid με το ίδιο θέμα. Η Επιτροπή έκανε γνωστή τη θέση της ενώπιον του Κοινοβουλίου κατά τη διάρκεια αυτής της συζήτησης.

Εν ολίγοις, η Επιτροπή αντιλαμβάνεται τη μεγάλη σημασία αυτού του θέματος, ειδικά σε συνάρτηση με τις ταχείες και επαναστατικές αλλαγές που συντελούνται στο ευρωπαϊκό τηλεπικοινωνιακό περιβάλλον.

Η Επιτροπή θεωρεί ότι, αναφορικά με το θέμα της παγίδευσης, πρέπει φυσικά να ληφθούνπόψη οι εύλογες ανησυχίες των αρμοδίων αρχών δηλαδή η ανάπτυξη των τηλεπικοινωνιών και του Διαδικτύου δεν πρέπει να μειώσει την ικανότητα των κρατών να καταπολεμούν την εγκληματικότητα και να διασφαλίζουν την εθνική ασφάλεια ενώ παράλληλα επισημαίνει ότι παρατηρείται μία εντυπωσιακή ανάπτυξη των τηλεπικοινωνιακώνπηρεσιών, ειδικά του Διαδικτύου, που σημαίνει ότι οι χρήστες των τηλεπικοινωνιών πρέπει να έχουν εμπιστοσύνη στις προσφερόμενεςπηρεσίες, εάν είναι να επεκταθεί περισσότερο ο τομέας αυτός.

Η Επιτροπή πιστεύει ότι επιβάλλεται η εξισορρόπηση των διαφόρων συμφερόντων είναι ζωτικής σημασίας. Τούτο μπορεί να επιτευχθεί μόνο με διάλογο μεταξύ των αρμοδίων αρχών, των επιχειρήσεων του κλάδου, της βιομηχανίας και των φορέων που επιλαμβάνονται των θεμάτων προστασίας των δεδομένων.

Επιπλέον, αυτές τις ημέρες συζητάται στο Συμβούλιο ένα σχέδιο σύμβασης για τη βελτίωση της αμοιβαίας δικαστικής συνδρομής μεταξύ των κρατών μελών σε θέματα ποινικού δικαίου. Τούτο περιλαμβάνει ένα αριθμό διατάξεων που αφορούν την παγίδευση των τηλεπικοινωνιών. Στόχος του είναι να διασφαλίσει ώστε οι ρυθμίσεις για παγίδευση στα πλαίσια ερευνών κατά της εγκληματικότητας να εκπονηθούν κατά τρόπο που να λαμβάνουνπόψη τους τα νέα συστήματα δορυφορικών τηλεπικοινωνιών.